Filonzu ‘e dominiga e prammas

Sende s'ora 'e su Pàssiu vicina
at betadu a sa pramma sa farranca
po filare sa funighedda manca
a fagher sa trobea a sa femìna

comente faghen a sa calarina
cando no arresetat in sa tanca
chi subra 'e ogni muru ch'etat s'anca
po si ch'essire a'ue at puddedrina.

E gai custu titziu a Gesusu,
filende, in coro sou cun s'idea
pariat nende in sa pregadoria:

«Faghìde chi da oe s'ebba mia
da comente li medo sa trobea
da su cunzadu no ch'essat piusu».

Domìniga 'e Prammas 1951